
A  V  I  Z
[bookmark: _GoBack]- asupra proiectului de hotărâre privind acordarea titlului de „Cetăţean de onoare” al oraşului Boldeşti-Scăeni doamnei Dogaru Viorica Luminiţa


	Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind acordarea titlului de „Cetăţean de onoare” al oraşului Boldeşti-Scăeni doamnei Dogaru Viorica Luminiţa,  am constatat următoarele:
	Potrivit art. 129 alin.(13) din OUG nr. 57/2019 Consiliul local poate conferi persoanelor fizice române sau străine cu merite deosebite titlul de cetăţean de onoare al comunei, oraşului sau municipiului, în baza unui regulament propriu. Prin acest regulament se stabilesc şi condiţiile retragerii titlului conferit. Acest regulament poate fi parte integrantă a statutului unităţii administrativ-teritoriale.
Procedura privind acordarea titlului de "Cetăţean de onoare al Oraşului”, respectiv a "Certificatului de Fiu/Fiică al Oraşului Boldeşti-Scăeni", aprobat în anexa 7 la  Statutul oraşului Boldeşti-Scăeni, stabileşte că sunt îndreptăţite să fie propuse pentru acordarea titlului categoriile de persoane sau personalităţi care se găsesc în una din următoarele situaţii: [....] lit. f) sportivi din judeţul Prahova, oraşul Boldeşti-Scăeni care au obţinut rezultate deosebite în competiţii sportive internaţionale. 
Faţă de cele de mai sus enunțate şi în conformitate cu prevederile art. 243, alin. (1), lit. a) din Ordonanţa de Urgenţă nr. 57/2019 privind Codul administrativ, avizez favorabil acest proiect.

